Document ID: 32000D0540

Απόφαση της Επιτροπής
της 6ης Σεπτεμβρίου 2000
με την οποία αναγνωρίζεται, καταρχήν, η πληρότητα των φακέλων που υποβλήθηκαν για λεπτομερή εξέταση ενόψει της ενδεχόμενης καταχώρισης των ουσιών RH-7281 (zoxamide), B-41· E-187 (milbémectine), BAS500F (pyraclostrobine) και AEF130360 (foramsulfurone) στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά
[κοινοποιηθείσα υπό τον αριθμό Ε(2000) 2285]
(2000/540/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(1), όπως τροποποιήθηκε τελευταία από την οδηγία 2000/10/ΕΚ της Επιτροπής(2), και ιδίως το άρθρο 6 παράγραφος 3,
Εκτιμώντας τα ακόλουθα:
(1) Η οδηγία 91/414/ΕΟΚ (στο εξής αποκαλούμενη "οδηγία") προβλέπει την κατάρτιση ενός κοινοτικού καταλόγου δραστικών ουσιών, η χρήση των οποίων επιτρέπεται σε φυτοπροστατευτικά προϊόντα.
(2) Η Rohm and Haas France SA υπέβαλε φάκελο για τη δραστική ουσία RH-7281 (zoxamide) στις αρχές του Ηνωμένου Bασιλείου, στις 2 Ιουνίου 1999, με σκοπό την καταχώριση της ουσίας στο παράρτημα Ι της οδηγίας.
(3) Η Sankyo Company Limited υπέβαλε φάκελο για τη δραστική ουσία B-41· E-187 (milbémectine) στις ολλανδικές αρχές, στις 6 Μαρτίου 2000, με σκοπό την καταχώριση της ουσίας στο παράρτημα Ι της οδηγίας.
(4) Η BASF AG υπέβαλε φάκελο για τη δραστική ουσία ΒΑS500F (pyraclοstrobine) στις γερμανικές αρχές στις 28 Φεβρουαρίου 2000, με σκοπό την καταχώριση της ουσίας στο παράρτημα Ι της οδηγίας.
(5) Η Aventis GmbH υπέβαλε φάκελο για τη δραστική ουσία ΑΕF130360 (foramsulfurone) στις γερμανικές αρχές στις 30 Μαρτίου 2000, με σκοπό την καταχώριση της ουσίας στο παράρτημα Ι της οδηγίας.
(6) Οι εν λόγω αρχές ενημέρωσαν την Επιτροπή σχετικά με τα αποτελέσματα μιας αρχικής εξέτασης του φακέλου για να βεβαιωθούν ότι περιλαμβάνει όλες τις πληροφορίες που προβλέπονται στο παράρτημα ΙΙ και, για τουλάχιστον ένα φυτοπροστατευτικό προϊόν που περιέχει τη σχετική δραστική ουσία, στο παράρτημα ΙΙΙ της οδηγίας. Στη συνέχεια, σύμφωνα με το άρθρο 6, παράγραφος 2, ο αιτών υπέβαλε το φάκελο στην Επιτροπή και στα άλλα κράτη μέλη.
(7) Οι φάκελοι για τις RH-7281 (zoxamide), Β-41· Ε-187 (milbémectine), BAS5OOF (pyraclostrοbine) και AEF 130360 (foramsulfurone) παρεπέμφθησαν στη μόνιμη υγειονομική επιτροπή, στις 31 Μαΐου 2000.
(8) Το άρθρο 6 παράγραφος 3 της οδηγίας απαιτεί επίσημη επιβεβαίωση σε κοινοτικό επίπεδο ότι κάθε φάκελος πληροί τις απαιτήσεις για τις πληροφορίες που καθορίζονται στο παράρτημα ΙΙ και, για τουλάχιστον ένα φυτοπροστατευτικό προϊόν που περιέχει τη σχετική δραστική ουσία, στο παράρτημα ΙΙΙ της οδηγίας.
(9) Η επιβεβαίωση αυτή είναι αναγκαία για να καταστεί δυνατή η λεπτομερής εξέταση του φακέλου και για να μπορέσουν τα κράτη μέλη να χορηγήσουν προσωρινή έγκριση για φυτοπροστατευτικά προϊόντα που περιέχουν τη σχετική δραστική ουσία σύμφωνα με τους όρους που καθορίζονται στο άρθρο 8 παράγραφος 1 της οδηγίας και, ιδίως, τον όρο που αφορά τη λεπτομερή αξιολόγηση της δραστικής ουσίας και του φυτοπροστατευτικού προϊόντος υπό το φως των απαιτήσεων που καθορίζονται από την οδηγία.
(10) Η απόφαση αυτή δεν προδικάζει το ενδεχόμενο να ζητηθούν περαιτέρω στοιχεία ή πληροφορίες από τον αιτούντα, ώστε να διευκρινιστούν ορισμένα σημεία του φακέλου. Το αίτημα, εκ μέρους του κράτους μέλους εισηγητή, για την υποβολή περαιτέρω στοιχείων αναγκαίων προς διευκρίνιση του φακέλου δεν επηρεάζει τη χρονική προθεσμία κατάθεσης της αναφερόμενης στην κατωτέρω αιτιολογική σκέψη 12 έκθεσης.
(11) Τα κράτη μέλη και η Επιτροπή συμφωνούν ότι το Ηνωμένο Βασίλειο θα εξετάσει ενδελεχώς το φάκελο για την ουσία RH-7281 (zοxamide), ότι οι Κάτω Χώρες θα εξετάσουν ενδελεχώς το φάκελο για την ουσία Β-41· Ε-187 (milbémectine) και ότι η Γερμανία θα εξετάσει ενδελεχώς τους φακέλους για την BAS500F (pyraclostrobine) και την AEF130360 (foramsulfurone).
(12) Το Ηνωμένο Βασίλειο, οι Κάτω Χώρες και η Γερμανία θα υποβάλουν στην Επιτροπή έκθεση με τα πορίσματα των εξετάσεων, συνοδευόμενα από τυχόν συστάσεις για καταχώριση ή μη και τυχόν σχετικούς όρους, το συντομότερο δυνατό και το αργότερο σε διάστημα ενός έτους από την ημέρα δημοσίευσης της παρούσας απόφασης.
(13) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι ακόλουθοι φάκελοι ικανοποιούν, καταρχήν, τις απαιτήσεις όσον αφορά τα δεδομένα και πληροφορίες που προβλέπονται στο παράρτημα ΙΙ και, για να τουλάχιστον φυτοπροστατευτικό προϊόν που περιέχει τη σχετική δραστική ουσία, στο παράρτημα ΙΙΙ της οδηγίας, λαμβάνοντας υπόψη τις προτεινόμενες χρήσεις:
1. Ο φάκελος που υποβλήθηκε από την Rohm and Haas France SA στην Επιτροπή και στα κράτη μέλη με σκοπό την καταχώριση της RH-7281 (zoxamide) ως δραστικής ουσίας στο παράρτημα Ι της οδηγίας 91/414/ΕΟΚ και ο οποίος παραπέμφθηκε στην μόνιμη φυτοϋγειονομική επιτροπή στις 31 Μαΐου 2000.
2. Ο φάκελος που υποβλήθηκε από την Sankyo Company Limited στην Επιτροπή και στα κράτη μέλη με σκοπό την καταχώριση της Β-41· Ε 187 (milbémectine) ως δραστικής ουσίας στο παράρτημα Ι της οδηγίας 91/414/ΕΟΚ και ο οποίος παραπέμφθηκε στην μόνιμη φυτοϋγειονομική επιτροπή στις 31 Μαΐου 2000.
3. Ο φάκελος που υποβλήθηκε από την ΒΑSF AG στην Επιτροπή και στα κράτη μέλη με σκοπό την καταχώριση της BAS500F (pyraclostrobine) ως δραστικής ουσίας στο παράρτημα Ι της οδηγίας 91/414/ΕΟΚ και ο οποίος παραπέμφθηκε στην μόνιμη φυτοϋγειονομική επιτροπή στις 31 Μαΐου 2000.
4. Ο φάκελος που υποβλήθηκε από την Aventis GmbH στην Επιτροπή και στα κράτη μέλη με σκοπό την καταχώριση της ΑEF130360 (foramsulfurone) ως δραστικής ουσίας στο παράρτημα Ι της οδηγίας 91/414/ΕΟΚ και ο οποίος παραπέμφθηκε στην μόνιμη φυτοϋγειονομική επιτροπή στις 31 Μαΐου 2000.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 6 Σεπτεμβρίου 2000.

Labels: 0
3
6